Държавен вестник, бр. 91, 2016 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  91
продукти (обн., ДВ, бр. 21 от 20.03.2009 г., с 
изменения и допълнения, посл. обн., бр. 95 
от 18.11.2014 г.) на министъра на здравеопаз­
ването на Република България (наредбата). 
Предмет на оспорване са нормите на чл. 46, 
ал. 3 в частта относно думите „магистър 
фармацевт“; чл. 47а в частта относно думите 
„магистър фармацевт“; чл. 47б, ал. 1, 2, 3, 4 и 
5 и § 1, т. 7 от преходните и заключителните 
разпоредби. 
Разпоредбата на чл. 46, ал. 3 (доп. – ДВ, 
бр. 81 от 2013 г., доп. – бр. 68 от 2014 г., в 
сила от 15.08.2014 г.) гласи: „Отпускането на 
лекарствени продукти, предписани по реда 
на глава трета, раздел IV, се извършва от 
магистър-фармацевт в аптеки, работещи по 
договор с НЗОК с изключение на лекарстве­
ните продукти по чл. 30г, които се отпускат 
от болничните аптеки.“ 
Член 47а (нов – ДВ, бр. 68 от 2014 г., в 
сила от 15.08.2014 г.) гласи: „При отпускане на 
лекарствени продукти, предписани по реда на 
глава трета, раздел IV, магистър-фармацевтът 
проверява здравноосигурителния статус на 
пациентите по ред, определен в условията и 
реда за сключване на индивидуални догово­
ри по чл. 45, ал. 15 от Закона за здравното 
осигуряване.“
Редакцията на чл. 47б (нов – ДВ, бр. 68 
от 2014 г., в сила от 15.08.2014 г.) е следната: 
(1) При отпускане на лекарствени продукти 
по чл. 47а рецептите и протоколите се отчитат 
пред НЗОК чрез въвеждане на информацията, 
съдържаща се в тях в електронна база данни. 
Изискванията към софтуерната база данни, 
обработваща рецептите и протоколите, се 
определят съвместно от представители на 
НЗОК и на Българския фармацевтичен съюз 
по реда на чл. 45, ал. 15 от Закона за здрав­
ното осигуряване.
(2) Въвеждането на информацията по ал. 1 
се извършва в момента на отпускане на лекар­
ствените продукти в приемното помещение 
на аптеката от магистър-фармацевта, който 
отпуска лекарствените продукти.
(3) Средната продължителност на обработ­
ване на рецепта и отпускане на предписаните 
лекарствени продукти, медицински изделия 
и диетични храни е 6 минути. Средната про­
дължителност на обработване на протокол 
е 3 минути. 
(4) Броят на обработените рецепти, вклю­
чително и тези по протоколи, следва да 
съответства на броя и работното време на 
магистър-фармацевтите в аптеката при съоб­
разяване с изискванията на ал. 3.
(5) В случай че в населено място само един 
търговец на дребно на лекарствени продукти 
е сключил договор с Националната здравно­
осигурителна каса за отпускане на лекарствени 
продукти, медицински изделия и диетични 
храни, броят на обработените от него рецепти 
и протоколи може да надвишава този по ал. 4 
след съгласуване с директора на съответната 
районна здравноосигурителна каса в съот­
ветствие с условията и реда за сключване на 
индивидуални договори по чл. 45, ал. 15 от 
Закона за здравното осигуряване.
Параграф 1, т. 7 ПЗР (нова – ДВ, бр. 68 
от 2014 г., в сила от 15.08.2014 г.) съдържа 
дефиниция, както следва: „Отпускане на ле­
карствен продукт по лекарско предписание“ 
означава съвкупността от действия на ма­
гистър-фармацевти в приемното помещение 
на аптеката по приемане на рецептурните 
бланки, съответно протоколи, проверката 
на съдържанието им, консултация относно 
реда за приемане на предписаните продукти 
и възможните нежелани реакции и лекар­
ствени взаимодействия, остойностяване на 
лекарствените продукти, попълване на рек­
визитите на рецептурната бланка, съответно 
протокол и рецептурна книжка, изискване 
на подпис на пациентите/получателите, по­
лагане на подпис на магистър-фармацевта, 
обработващ рецептурната бланка, съответно 
протокол, въвеждане на информацията в 
електронна база данни, поставяне на печат 
и предаване на лекарствените продукти на 
пациентите/получателите по начин, който да 
не води до разкриване на личните им данни 
на други лица.“
В жалбата се твърди, че при издаването 
на оспорения административен акт: 
1) съществено са нарушени администра­
тивнопроизводствените правила, защото 
публикуваните на интернет страницата на 
Министерството на здравеопазването мотиви 
към проекта за изменение и допълнение на 
Наредба № 4 не отговарят на изискванията 
на чл. 28, ал. 2 във връзка с чл. 26, ал. 2 от 
Закона за нормативните актове (ЗНА), за­
щото представените мотиви представляват 
преразказ на предлаганите нови редакции 
на оспорените разпоредби без никаква аргу­
ментация кое налага предлаганите промени;
2) са нарушени материалноправни законови 
разпоредби, като: 
2.1. на първо място, нормите на чл. 46, 
ал. 3, чл. 47а и 47б от наредбата са приети 
извън законовата делегация на чл. 221, ал. 1 
от Закона за лекарствените продукти в ху­
манната медицина (ЗЛПХМ), доколкото се 
отнасят до реда и условията за отчитане на 
лекарствените продукти от НЗОК, а не до ус­
ловията и реда за отпускане на тези продукти. 
Делегация за приемане на подзаконова уредба 
относно реда за отпускане на тези продукти 
се съдържа в разпоредбата на чл. 45, ал. 9 
от Закона за здравното осигуряване (ЗЗО) 
и съгласно това е приета Наредба № 10 от 
24.03.2009 г. за условията и реда за заплащане